LidanRubinov/Halacha-QA huggingface dataset:
שאלה: מתי פורים השנה: מתי קוראים את מגילת אסתר השנה? האם נשים חייבות לשמוע קריאת מגילה?
תשובה: 1. פורים חל בי"ד באדר ובירושלים בט"ו באדר. השנה (שנת התשע"ה) פורים חל ביום חמישי ולכן קוראים את המגילה בתפילת ערבית של יום רביעי (אור לחמישי) ובתפילת שחרית של יום חמישי. בירושלים קוראים את המגילה בתפילת ערבית של יום חמישי (ליל שישי) ובתפילת שחרית של יום שישי. 2. נשים חייבות בקריאת המגילה בערב ובבוקר ולכן הן צריכות ללכת לבית הכנסת לשמוע את הקריאה. אם אין באפשרותן לעשות כן (כגון: שמטופלות בילדים וכד') אפשר לקרוא להן בבית מתוך מגילה כשרה. בד"כ יש קריאות מסודרות לנשים לאחר התפילה בבית הכנסת או אצל אחד השכנים. כשקוראים לנשים: מנהג הספרדים שמברכים את כל הברכות בנוסח הרגיל הנמצא בסידורים. ומנהג האשכנזים שנוסח הברכה הראשונה הוא: "אשר קדשנו במצוותיו וציונו לשמוע מגילה" (ולא על מקרא מגילה). אחת הנשים תברך את שלושת הברכות ותוציא את כולן ידי חובה בברכות, וכשאין הדבר מסתדר יכול הקורא לברך בעצמו. את הברכה שבסוף המגילה "הרב את ריבנו" מברכים רק אם יש 10 נשים ששומעות את הקריאה. (גם כאן אחת הנשים או הקורא יברכו ויוציאו את האחרות ידי חובה). פורים שמח ברכת "הרב את ריבנו" במניין נשים. ללוח שנה וזמני היום לחצו כאן לדף המיוחד לפורים לחצו כאן
שאלה: מסחר או שירות לעובדי ע"ז: האם מותר להנות משירותים המיועדים לאנשי דת נוצרית גם אם אין כאן מימון של עבודה זרה או הנאה מעבודה זרה? אולי יש חשש מסוים של חילול ה כשרואים יהודי נהנה עובד יחד עם עובדי ע"ז. לדוגמא: להצטרף לטיול מודרך של נוצרים (לא במקומות של ע"ז). האם יש הבדל אם היהודי אינו ניכר כיהודי ולא תהיה חילול ה? מה לגבי נותן השירות, למשל, האם ליהודי מותר להדריך או לסחור עם נוצרים דתיים?
תשובה: צריך שלא יהיה ניכר שהוא יהודי. לגבי הדרכה מותר להדריך נוצרים ולהסביר להם על מקומות בארץ, אולם כמובן שאין להיכנס לכנסיות וכן אין לדבר על אותו האיש (פה הוא טבל, ופה עשה סעודה ראשונה ואחרונה וכו').
שאלה: שבועה באמא שלי: חבר שלי השביעה אותי באימי ואמרתי נשבע ומאז אימי חולה, מה עלי לעשות כדי לכפר ושהיא תבריא?
תשובה: איננו יכולים לדעת חשבונות שמים. תמיד כדאי לחזור בתשובה, זה אף פעם לא יכול להזיק.
שאלה: בישול נוכרי בחו"ל: נושא בישול נוכרי אינו ברור לי. אני מתגורר בחו"ל ולכן שומע כל מיני דעות בנושא. אני יודע שההלכה אומרת שהבישול עצמו או לפחות הדלקת האש צריכה להיעשות ע"י יהודי אבל אני גם יודע שיש דברים יוצאי דופן, כגון: לחמים מסוימים, ויסקי וכד שידוע שמותר לאכול אותם אף שהם ללא השגחה צמודה. האם יש מנהגים שונים? האם זה תלוי במרכיבי המאכל? אשמח לביאור.
תשובה: דבר שאינו טעון בישול והגוי רק מחמם אותו, או דברים שאין להם חשיבות, או שאינם משתנים על ידי הבישול, כגון: גוי שהרתיח מים - מותר לאכול, ח לא גזרו על זה. בדברים שאסורים משום בישול נוכרי, אם יהודי הדליק את האש - מותר לאכול לפי שיטת יהודי אשכנז, ואילו לפי שיטת יהודי ספרד הדלקת האש על ידי יהודי אינה מועילה. בלחם - לכל הדעות הדלקת האש על ידי יהודי מועילה.
שאלה: קשר בר קיימא בציצית בשבת: ידוע שאסור בשבת לחזק את הקשר האחרון שבציצית, כיוון שהוא קשר בר קיימא. הקושר את הקשר הנ"ל עובר על דברי המש : ".הקושר והמתיר.". השאלה שלי היא, כיצד יתכן שהקשר האחרון שבציצית הוא קשר בר קיימא? הרי מדוע מחזקים אותו - כדי שהקשר לא יותר. והרי הקשר מותר בתדירות גבוהה, אזי מדוע הקשר שבציצית הינו קשר בר קיימא?
תשובה: כשאדם עושה קשר זה הוא לא רוצה שיפתח והקשר עשוי בשביל להיות קשור תמיד, אם הוא נפתח זה בגלל שלא הידקו אותו מספיק חזק.
שאלה: ויסקי שלא נמכר במפורש לגוי לפני פסח: לפני הפסח שעבר איחסנתי בקבוק ויסקי בתנור אפיה, שלא הוכשר לפסח (אם כי נוקה היטב), ובו איחסנתי גם כלי חמץ ולא פתחתי במשך כל החג. התנור מצוי במזווה של הבית. במזווה ישנם מספר ארונות שגם בהם אוחסן חמץ. אולם, בעוד שבמכירת החמץ ציינתי במפורש את ארונות המזווה, שכחתי לציין גם את התנור שבו היה מאוחסן בקבוק הויסקי. האם הויסקי נחשב חמץ שעבר עליו הפסח או שניתן להשתמש בו? (הבקבוק, אגב, חדש ולא נפתח מעולם).
תשובה: אם חשבת למכור גם את הוויסקי רק שלא ציינת במפורש את התנור בו הוא אוכסן, זה מספיק. יש שמקפידים לציין היכן נמצא כל דבר, אולם גם בלי זה המכירה מועילה, בתנאי שהתכוונת באמת למכור.
שאלה: עזרה הורסת: חבר הרס לי mp3 חלקית ואני רציתי לעזור לו וניסיתי לתקן והmp3 נהרס יותר האם אני צריך לשלם את נזקי "התיקון", או הוא, מפני שאם הוא לא היה הורס לא הייתי הורס יותר?
תשובה: החבר צריך לשלם רק את הנזק הראשון שהוא עשה.
שאלה: האם מי שלא עשה ברית מילה הוא גוי: ההורים שלי לא עשו לי ברית מילה, וגם לא עליתי לתורה. זה נורא מטריד אותי כי אני לא רוצה להיות גוי. האם אני גוי?
תשובה: חלילה הינך יהודי גמור, אמנם עליך להזדרז ולדאוג שימולו אותך כדין משום שבכל רגע שאינך נימול אתה מבטל מצוות עשה של מצוות מילה וכמובן הינך מפסיד בינתיים את הקדושה ואת המעלה הגדולה שיש למי שנימול. לכן עליך להתייעץ בהקדם עם רב המכיר אותך או גר סמוך אליך על מנת שיעזור לך וידריך אותך. אם אין לך רב שאתה יכול לפנות אליו, צור עימנו קשר ובע"ה נשתדל לסייע לך בהקדם האפשרי. אשריך שזכית לפקוח עיניים ולקחת אחריות על עתידך הרוחני למרות שנולדת בבית שלא דאגו לכך. אני מאחל לך הרבה הצלחה ותראה רק ברכה!
שאלה: עצה ללימוד תורה ופרנסה: אני בן 25, נשוי ילדה. גדלתי בחינוך דתי אך לצערי הרב בצעירותי לא הייתי דתי. ברוך ה חזרתי בתשובה לפני 5 שנים בערך, התחלתי להניח תפילין ולשמור שבת להגיע לתפילות ולפני שנתיים בערך התחלתי להתאהב בתורתנו הקדושה. אני עובד באבטחה במשרד ממשלתי שלא מגיעים אליו כמעט אנשים ככה שאני יכול ללמוד כמעט כל המשמרת (שמונה שעות ביום). באבטחה אני מרוויח מעט מעל המינימום שזאת בהחלט משכורת שמספיקה לנו כרגע אך בעז"ה יתברך יהיו לנו עוד ילדים ומשכורת כזאת לא תספיק מה שמחייב אותנו לחשוב על העתיד. אתמול דיברתי עם אשתי וחשבנו מה אני אלך ללמוד וכל מה שהיא הציעה לי לא נראה לי, אני יודע שאין פסול בלימודי חול אבל כמו שאמרתי התאהבתי בתורתנו הקדושה ואני רוצה ללמוד כמה שיותר אז חשבנו שאולי אני אלך לכיוון של מקצוע קודש ואני חשבתי על דיינות ככה אוכל לשלב פרנסה עם לימוד תורה, הבעיה שאין לי הרב ידע בהלכות ובכלל תורה(לדאבון ליבי) אני מנסה לפצות על השנים האבודות אבל אני לומד לבד בלי חברותא או רב שיכול לכוון אותי וכל מה שאני רוצה זה רק ללמוד תורה! אני פשוט מאוהב! הייתי רוצה עצה איך אני יכול להתקדם לכיוון הדיינות או בכלל מה בכוד הרב חושב שאני צריך לעשות? חשוב לי לציין שאני כבר כמה ימים מתוסכל מהעניין שאני אצטרך ללמוד לימודי חול ואני ממש פוחד להשאב לתוך זה וחס וחלילה להפסיק ללמוד תורה. אני מדבר מעומק ליבי! אני רוצה להתפרנס בכבוד וביחד עם זה לגדול בתורה, אני לא מרגיש שיש משהו אחר שאני רוצה ללמוד, על ההקשבה ועל הזמן של הרב, המשך בעבודת הקודש שאתה עושה! אנחנו הקטנים מעריכים אותך ושכמותך מאד!
תשובה: אשריך שאתה אוהב ללמוד תורה. אך עליך לדעת שכדי להיות דיין צריך אתה ללמוד לפחות חמש עשרה שנים וגם אחר כך יש הרבה מעומדים ורק מעט מכל אלו נבחרים להיות דיינים. על כן אני ממליץ לך ללמוד מקצוע אחר כי מצוה גדולה לפרנס את המשפחה. וד' יעזור שתוכל בכל יום לקבוע עיתים לתורה ולשמוח בלימוד התורה בזמן שתמצא. חזק ואמץ ותיהיה תמיד בשמחה בהצלחה
שאלה: תפילה על אמא חולה סופנית: אימי שתחי חולת סרטן סופנית במצב סיעודי של 100, בקשה ממני ומכל מכרי, להפסיק להתפלל לרפואתה מכיוון שהיא לא יכולה לסבול את הכאבים והיא רוצה למות. כשהחלה המחלה העברתי להרבה גבאים בבתי כנסת שונים את שמה ושם אמא ע"מ שיזכירו אותה בעת אמירת "מי שברך" בימי שני וחמישי. מה אני עושה כעת? האם להודיע לכולם להפסיק ולהתפלל? האם זה כולל גם אותי ילדי? כרגע אני מתפלל להשי"ת שיפסיק את מכאוביה.
תשובה: להתפלל שיהיה לה טוב ושלא תסבול. וד' יעשה הטוב בעיניו.
שאלה: למלא נטלה בנטילת ידיים של בוקר: האם מותר למלא את הנטלה פעמיים בזמן הנטילה, כדי לרחוץ כמה שיותר עד פרק היד?
תשובה: לכתחילה רצוי למלא את הנטלה באופן שתוכל ליטול בפעם אחת (או לפחות ברציפות ללא שהות כלל). ובדיעבד, כל שהמים שעל היד עדיין טופחים על מנת להטפיח אפשר ליטול בפעם נוספת. עצה: אל תשפוך במהירות את כל המים שבנטלה אלא שפוך לאט ותוך כדי תסובב את היד אותה אתה נוטל, ובדרך כלל המים יספיקו אלא אם יש ברשותך רק כלי קטן. מקורות: שו"ע סי' קסב סע' ג  משנה ברורה ס"ק ל  שער הציון ס"ק כ"ז
שאלה: אורז ושניצל באותה צלחת: היה לי בצלחת אורז ושניצל ואכלתי רק את האורז (המזלג נגע בשניצל), האם אני "בשרי"?
תשובה: אם לא אכלת מהשניצל אפילו קצת, אינך בשרי.
שאלה: עליה לקבר של הרצי"ה: אם לא עליתי לקברו של הרצ"יה באדר א האם אוכל לעלות באדר ב?
תשובה: מותר, רק בחול המועד נוהגים לא לעלות.
שאלה: פגיעת רכב: נסעתי ברכבי בכניסה לחניון. עמד שם רכב שהעמיס שקיות מהקניות אל תוך רכבו. הרכב עמד במקום שחסם באופן חלקי את הדרך. ביקשתי מבעל הרכב להזיז את רכבו על מנת שאוכל לעבור. בעל הרכב טען שהוא עדיין מעמיס ועל כן אינו זז, והוסיף שאפשר לעבור וכבר עברו שם רכבים אחרים. טענתי שאני איני יכול לעבור כיוון ואני ברכב גדול. בעל הרכב טען שאפשר ואמר לי שאעבור והוא לא זז משם. ניסיתי לעבור (ללא הכוונה שלו או של כל גורם אחר), ושפשפתי את הפגוש האחורי שלו. הוא טוען שאני חייב לשלם לו על הנזק. הייתי צריך לחכות, או לחילופין לעבור בלי לתת לו מכה, שכן עברו שם מכוניות אחרות והצליחו לעבור. אני טוען שזה קרה בגלל שהוא לא עמד במקום שמותר לעמוד וחסם לי את הדרך חלקית. לא התכוונתי להזיק, אך הוא שינה ולכן נוצר הנזק. השאלה: האם אני צריך לשלם לו על הנזק שנגרם? האם צריך לעשות חצי חצי? אשמח לדעת מה הדין?
תשובה: רשות הרבים שייכת לכולם. אמנם מותר להשתמש ברשות הרבים רק בדרך המקובלת. נמצא שמי שלא נוהג על פי חוקי ונימוסי הנהיגה ומעמיד את רכבו במקום אסור נחשב כמעמיד חפציו ברשות שאינה שלו. אם כן ניתן לדמות את המקרה למקרה בגמרא בב"ק כח. "הממלא חצר חבירו כדי יין וכדי שמן בעל החצר משבר ויוצא משבר ונכנס", ואם כך רכבים שנוהגים על פי חוקי ונימוסי התנועה יכולים מהדין לעבור אף אם יזיקו לרכב החונה. כמובן שיש להשתדל לעבור באופן שיהיה נזק קטן ככל האפשר. וכדי שלא יצא מכאן חו"ש היתר להזיק ממונם של ישראל יש להדגיש שקודם כל יש להמתין או למצוא דרך חילופית (אם אין בכך טירחה מוגזמת, כמו שלא חייבו את בעל החצר לסדר את כדי היין בערימה כדי שיוכל לעבור בלי להזיק כיון שיש בכך טירחה מרובה, עיין תוספות ד"ה משבר ויוצא בסוגיא) על כן יש לברר שני עניינים כדי להכריע בנידון דידן- בירור המציאות- האם אכן הרכב החוסם חסם את רוחב הכביש באופן שאי אפשר לעבור, שאם לא כן יתכן והפגיעה הייתה ברשלנות הרכב שניסה לעבור (ואף שהוא אנוס אדם מועד לעולם. ואם ניתן טכנית לעבור אך נדרשת לשם כך מיומנות רבה שאין לרוב הנהגים, יתכן שיש לפוטרו בצירוף העובדה שבעל הרכב החונה אמר לו שהוא עובר וצריך עיון לדינא) כמו כן יש לברר האם הוא השתמש ברשות הרבים באופן לא סביר בהחלט, שכן ישנם מצבים שאנשים סוטים מנימוסי הנהיגה ובכל זאת הדבר מקובל. מקובל להמתין קמעה לרכב שמוריד או מעלה נוסע או סחורה וכדומה אפילו במקומות שעל פי חוק אסור לעמוד, והכל לפי המנהג המקובל למען ילך בדרך טובים. לסיכום- יש לברר האם הרכב חסם את רה"ר באופן שאי אפשר לעבור וכן האם חרג מהשימוש המקובל ברשות הרבים אותו נגדיר על פי מיקום החנייה ומשך הזמן שעמד בו. הרב ינון זמיר
שאלה: אמונה ובטחון על פי ר  נחמן: כבוד הרב, רציתי לדעת, ע"פ ר נחמן, כיצד ניתן לצוות על אמונה? וכיצד ניתן לצוות על אדם שלא יפחד במלחמה? הרי אלה דברים ריגשיים. ומה ההבדל בין אמונה לבטחון?
תשובה: שאלה יפה מאוד שאלת. ואכן זו שאלה לא רק על רבי נחמן מברסלב, אלא כבר על רבנו משה בן מימון (הרמב"ם) שבמניין המצוות שלו מנה כמצוה ראשונה את מצוות האמונה, וכבר שאלו עליו המפרשים איך אפשר לצוות על דבר זה? תשובות רבות נאמרו בעניין, ואחת מהן היא של בעל ספר מצוות קצר, שכתב שהמצווה היא להגיע לאמונה. הכוונה היא לברר את נושאי האמונה, ללמוד אותם ולהבין אותם וממילא לחיות אותם. אנשים רבים נוטים לחשוב שאמונה היא דבר רגשי, אבל מלמדים אותנו גדולי ישראל שאמונה איננה רגש אלא היא משהו שה' שתל בנו בתוכנו כחלק מהטבע שלנו. ולכן ילד קטן באופן טבעי מאמין בה'. אך במהלך החיים אנו נדרשים להתמודד עם דברים שונים, והתמודדויות אלו מקהות את האמונה שלנו. לכן אנו צריכים ללמוד את האמונה, לענות לעצמנו על הקושיות שמתעוררות לנו ולהתקדם מכך. האמונה איננה שכל, אבל היא מתחזקת על ידי השכל, והשכל עוזר לאדם לסלק את הקושיות מהאמונה ולפתוח לפניה את היכולת לזרום באופן טבעי באדם. לכן לימוד האמונה חשוב כל כך. בנושא הבטחון בה', זו שאלה נוספת וחשובה מאוד. הבטחון בה' הוא שהאדם מחזק את התפיסה אצלו שכל מה שקורה איתו מכוון על ידי ה' לטובתו. אדם שמצליח להפוך תפיסה זו לדרך חיים נהיה רגוע מכל מה שעובר עליו. כמובן שיש מקום רב להאריך בדברים, אך אינני רוצה להכביד, ואם תרצה פנה אלי אל האימייל שלי, ואשמח להיות בקשר ולעזור בתחומים מוספים. כמו כן אתה מוזמן לקרוא את המאמר המופיע בקישור הבא: בברכת הצלחה רבה, הרב יצחק גרינבלט zahig1 gmail.com
שאלה: מרק בשרי שכוסה במכסה של דיסה חלבית: סיר עם מרק בשרי עם חתיכות בשר שכיסו בטעות במכסה חלבי שנראה עליו סימן קטן של דייסה חלבית סמיכה מהצד הפנימי (את הדייסה בישלו עם מים והוסיפו חתיכה די קטנה של חמאה - כלומר היא חלבית בגלל חתיכת החמאה). המקרה לא התגלה מיד. המרק הבשרי מהסיר הראשון עבר להמשך בישול לסיר בשרי אחר. מה הדין של הסיר הבשרי הראשון והשני, המכסה החלבי והמרק?
תשובה: אם המרק לא הגיע לחום של יד סולדת בו   הכל מותר ואף המכסה אינו צריך הגעלה, רק הדחה. אבל אם המרק חם יד סולדת בו - אם הדייסה לא בושלה ב-24 שעות האחרונות, המכסה צריך הגעלה והשאר מותר, כיוון שיש במרק ס' נגד החמאה הבלועה בדייסה שעל המכסה. אם הדייסה בושלה ב24 שעות האחרונות אז - אם יש במרק ס' נגד כל החמאה שהייתה בדייסה, המכסה צריך הגעלה והשאר מותר. אם אין במרק ס' נגד החמאה, הכל אסור, המכסה והסירים צריכים הגעלה והמרק טרף. ר' שלמה בורנשטין לתוספת הרחבה לחץ כאן.
שאלה: להסיע לשדה תעופה במהלך שבע הברכות: האם מותר לחתן להסיע את גיסו לשדה התעופה בלילה החמישי שלאחר החתונה, לשם חזרתו הביתה?
תשובה: לא נראה לי שיש בעיה.
שאלה: אליהו הנביא: הסיפור על אליהו הנביא שרצה לרומם תלמיד שזנח והבא דוגמא שנוצר וולד מכלב ועז ואליהו רצה שהתלמיד יוכיח שזה כשר נתן לו דוגמא אחת שיניח אותו רעב ויראה אם הוא נובח או לא ולבסוף אמר לו התלמיד שישחט החיה ויצלה את בשרה ואם מצתמק הבשר החייה היא עז וכשרה ואם מתרחבת היא טריפה. הסיפור לא מדויק כי שמעתי אותו לפני שניים ואני מחפש לו מקור
תשובה: איני מכיר.
שאלה: תביעה של חברת ביטוח ומקום העבודה: עברתי תאונת דרכים וברוך השם בנס יצאתי בריא ושלם. קיבלתי מכה ברגל וכאבי גב שממה שהרופאים אמרו זה מכות יבשות ומדובר בשרירים, ובעזרת השם יעבור. מה שקורה הוא, שהפסדתי ימי עבודה ואני זכאי לפיצוי מבחינת הביטוח וממקום העבודה, ממה שידוע לי במקרים דומים. הבנתי שמותר הלכתית לתבוע את חברת הביטוח והיות ומדובר בתאונה בדרך לעבודה גם את מקום העבודה, שלצערי כרגע לא ממש מראים נכונות לפצות אותי ואני אמור להיפגע במשכורת היות וראו בזה כאישור מחלה רגיל ומקשה עלי כלכלית. השאלה שלי כאדם מסורתי, שמשתדל להתחזק ולא הכי מבין מה בדיוק אפשר לעשות בלי בעיה הלכתית של חוקות ומשפטי הגויים, נגיד שאני לא מרוצה מפיצוי שהציע לי חברת הביטוח מותר לי לקחת עו"ד ולתבוע אותם בבית משפט או שיש בזה בעיה? האם מותר לי גם לתבוע את מקום העבודה בנוסף כפי שהחוק מכיר בזה כתאונת עבודה? אשמח לקבל הכוונה ועצה.
תשובה: בעצם אתה רוצה לתבוע בערכאות שתי תביעות נפרדות: א. חברת הביטוח. ב. מקום העבודה. לפי ההלכה, תחילה עליך לתבוע בבית דין הדן לפי דיני התורה ואם הנתבעים יסרבו לבוא יתן לך בית הדין רשות בכתב לתובעם בערכאות. בתביעה נגד חברת הביטוח בית הדין יתן לך רשות באופן מיידי ללכת לערכאות כיון שידוע בוודאי שלא יסכימו לבוא. אולם לגבי מקום העבודה, בית הדין ימתין לתשובתם בטרם יתן לך רשות לפנות לערכאות, ואם יסכימו לבוא לבית הדין הדיון יתנהל שם. הרב ניר אביב
שאלה: משמעות פרידה מקשר ארוך: אני בן 29 ולפני קצת יותר משנה נפרדתי מחברה שהיינו יחד כ-3 שנים.מבלי להרחיב רק אומר שהקשר לא התממש והתמסד לנישואין היה בעיקר קושי כלכלי כלומר שנינו היינו במהלך לימוד לתואר והמצב לא כ"כ אפשר מעבר לגור יחד להתארס וכו.אישית האמנתי במאה אחוז שהיא הזיווג שלי ושהקשר יתממש לצערי בסופו של דבר זה הסתיים בפרידה שמאוד יצאתי פגוע ממנה עד היום.כיום ניתקנו קשר כמה חודשים לאחר הפרידה ומעבר מגורים שלה מהדרום למרכז כך שאהקשר נותק לחלוטין.למרות זאת קשה לי מאז להמשיך הלאה ולמצוא קשר חדש בעיקר בגלל שיצאתי פגוע ומאוכזב ושוב למרות שעברה יותר משנה והקשר נותק וממה שהבנתי שהיא כבר בקשר עם מישהו אחר.אני מרגיש שהפסדתי ופספסתי את הזיווג ומאז לא הצלחתי לפתח שום קשר ממש רציני לא יודע איך להסביר זאת.גם הרצון והחשק ומוכנות להשקיע בקשר חדש ירדה שוב כנראה מעוצמת האכזבה.אני כאדם מסורתי ומאוד מאמין מאוד מבולבל מכל זה ולא מצליח לגבש קו חשיבה מצד אחד יש תקופות שמנסה להכיר פה ושם ותקופות שלעיתים מהאכזבה והקושי שיש היום למצוא משהו שבאמת אני מחפש כפי שהיה לי עם החברה הקודמת שבאמת ראיתי בה מהתחלה את החצי המשלים אותי מ ביא אותי ליאוש ולא לנסות כלל פשוט להאמין שזה יבוא כפי שכתוב שהזיווג 40 יום קודם יצירת הוולד.איך אני יוצא מהמצה הזה יש עצה או ספר שיכול להאיר לי את הדרך?
תשובה: לקב"ה שלא התחתנת עם החברה הקודמת, שהרי אנו רואים שאם היית מתחתן הקשר לא היה בר קיימא וכך היתה עצת ה'. במצבך אתה בעיקר צריך להתחזק באמונה בהשגחה פרטית. להאמין שהקב"ה רוצה בטובתך. עיקר כוחך תשקיע באמונה ובתיקון המידות שלך. תלמד ספרים שמדברים על אמונה ועל תיקון המידות. ספרים על אמונה שנכתבו בצורה עממית ופשוטה אתה יכול להשיג ספרים של הרב ארוש.
שאלה: ידיים בתפילת עמידה: שמעתי שיש דרך מסויימת להחזקת הידיים בתפילת עמידה. 1.אודה לכם אם תוכלו לפרט איך צריך להחזיק את הידיים? 2. אשמח אם גם תסבירו מה הרעיון שעומד מאחורי זה.
תשובה: שתי הידיים לפנים כאשר יד אחת אוחזת באגודל היד השניה. הטעם הוא שזוהי דרך הכנעה. במקרה שיותר קל לכוון באופן אחר, יש לנהוג באופן בו יכוון הכי טוב.
שאלה: מקור המנהג שלא ליפול אפיים במנחה: יהודי בבל נהגו תמיד לא לומר במנחה נפילת אפיים, אלא להגיד י"ג מידות ואז שני פסוקים: "הטיבה ברצונך את ציון", "אז תחפוץ זבחי צדק". על סמך מושרש המנהג הקדוש הזה?
תשובה: הטור מביא שהתחנון אינו חלק חובה מהתפילה. החסידים אינם אומרים תחנון בכל יום שנפטר רבי. יש מיהודי אשכנז שבמנחה אומרים רק נפילת אפיים ללא י"ג מידות. אז ייתכן שבבל עשו מין פשרה שבמנחה אומרים י"ג מידות ושני הפסוקים הנ"ל.
שאלה: העתקת סרטים משכנה שהעתיקה: האם מותר לי להעתיק סרטים באמצעות דיסק און קי משכנה שגם היא העתיקה. יש לציין שאין סיכוי שאקנה את הדיסקים האלה אי פעם.
תשובה: אין להעתיק.
שאלה: חילול שבת בטעות: אני חוזר בתשובה מזה מס' חודשים. בשבת האחרונה הדלקתי וכיביתי את התאורה בטעות, מה לעשות?
תשובה: צר לי לשמוע על החילול שבת שהיה לך בטעות, במיוחד כשאתה כל כך רוצה לשמור, והנה מגיעה טעות כזו זה ממש כואב ומצער. יחד עם זה חשוב לדעת שהתהליך שאתה נמצא בו הוא ממש תהליך עצום, תהליך נפלא שאין כמוהו בכל העולם. אני בטוח שה' רואה את התהליך הנפלא הזה שאתה עובר, והוא יתברך ממש שמח מכל מה שאתה עושה. חזרה בתשובה היא אחד מהדברים הכי נפלאים בעולם, ובכוחה ממש לשנות על כל העולם. בשל כך פעמים רבות יש לא מעט קשיים בתהליך, דבר המראה לנו כמה הוא חשוב. כמו אדם שמטפס על הר וזה קשה לו, זה מראה כמה ההר גדול, וממליא כמה הטיפוס משמעותי. אתה זוכה למשהו שאנו מתפללים שכולם יזכו, וחשוב שתהיה שמח בתהליך הזה, וגם אם יש לך לפעמים נפילות אל תישבר, תדע לך שכך היא דרכם של הצדיקים שהם מתקדמים ונופלים, מתקדמים ונופלים. אין אדם שמוגן מנפילות. חכמינו זכרונם לברכה לימדו אותנו שההבדל המיוחד בין צדיק לבין מי שלא הוא לא אם נופלים, אלא אם יודעים לקום מהנפילה ולהמשיך הלאה. כן כי שבע יפול צדיק וקם. הצדיק יודע לקום ולהמשיך, וזו הדרך שחייבים להתחזק בה. לא לשקוע בנפילה אלא להמשיך הלאה. בעזרת ה' עוד תזכה להגיע לשלב של תיקון הדברים הלא כל כך טובים שעשית, אבל עכשיו חשוב מאוד שתשקיע את כל הכוחות שלך בהמשך החזרה בתשובה שלך, בהמשך ההתקדמות, ולא תחשוב על מה שהיה. כן תשקיע בלימוד תורה, תשקיע בקדושה ובמצוות, ותזכה להתחזק מאוד מאוד. אם תרצה אשמח להיות איתך בקשר ישיר ולעזור לך עוד בתהליך החזרה בתשובה שלך. תרגיש חופשי לפנות אלי ישירות אל האימייל שלי, ואשתדל לעזור לך בכל מה שאוכל. הרב יצחק גרינבלט zahig1 gmail.com
שאלה: תספורת "מוהק" לפורים: רציתי לדעת האם מותר להסתפר תספורת שנקראת "מוהק"? זאת תספורת שמגלחים את כל הראש במס 1 או 2 ומשאירים קו שיער בעובי של 4 סנטימטר במספר 6 באמצע הראש לאורוך כל הראש. אני רק שואל אם מותר מבחינת הלכה ליום אחד של פורים ולא אם זה ראוי או לא, רק מבחינת ההלכה.
תשובה: העיקר מבחינת ההלכה זה שלא תוריד את הפיאות. באיזור הפיאות יש להשאיר אורך של כמה מילימטרים כך שאם היית תופס אותם עם מספריים יש מה לחתוך. פחות מאורך זה נחשב כאילו גילחת לגמרי את הפיאות. חוץ מענין הפיאות שצריך להשאיר אין עוד מניעה הלכתית לעשות את התספורת הנזכרת.
שאלה: להתארח בבית פנוי של חילונים בפסח: קיבלתי הצעה לשהות בבית מסוים במשך כמה ימים (כולל לינה) שדייריו - מכריי, יהיו בחו"ל. הדבר נעשה פעמים בעבר, ואינו כולל ת או התחייבות כלשהי. שני הצדדים יוצאים נשכרים - אני זוכה במעין חופשה, והם זוכים למידה מסוימת של בטחון (מפני פורצים בעיקר). הבעיה היא שהם חילונים ועל אף שביתם מוקפד בנקיון, לצערי, אין הם עורכים את נקיון הפסח כהלכתו (אני משוכנע). האם יש דרך להתארח אצלם, למשל אם אביא סט כלים משלי, וכמובן לא אשתמש כלל בכל כלי האוכל שלהם ומה שנוגע לכך?
תשובה: אם לא תשתמש בכלים ובמטבח שלהם - אין בעיה.
שאלה: לתת צדקה להצלחה: האם מותר לתת צדקה (להצלחה) כשהכסף הוא של ההורים והם נמצאים עכשיו במצב לא כ"כ טוב (חיתנו בן לא מזמן)?
תשובה: ח דורשים על הפסוק: "אפס כי לא יהיה בך אביון" - שאדם צריך לדאוג שלא יביא עצמו לכלל עניות. ולכן אסור לאדם לתת צדקה כאשר מצבו לא מאפשר זאת.
שאלה: אדם שאינו יכול לשתות מן הקידוש בשבת: מה דינו של אדם שמקדש לבד, אך אינו יכול לשתות מיין כלל וכלל ואפילו בטעימה (אך לא מטעמים בריאותיים), וגם משאר משקאות שהם בגדר חימר מדינה אינו יכול לשתות, האם יכול לקדש על הפת אף שיש לו יין בהישג יד?
תשובה: יקדש על מיץ ענבים או על לחם.
שאלה: לגדול בתורה לאחר שרות בצבא: לרב, הייתי תלמיד ישיבה וכיום אני משרת בצבא. בזמן לימודי בישיבה הייתי השקדן הגדול בישיבה ומאז שהתגייסתי קשה לי מאוד הלימוד גם בזמן פנויים כגון בשבתות, רגילות וכד. אני משתדל להקפיד ללמוד גמ ותוס אך זה מרגיש לי כמעמסה גדולה. אינני מבקש להקל על עצמי וללימוד דברים קלים יותר כמו אמונה מוסר וכו, רק רציתי לשאול: א. האם אוכל לחזור להיות מתמיד גם לאחר שירות ארוך בצה"ל? ב. האם הרב מכיר תלמידי חכמים גדולים שהצליחו גם לשרת 3 שנים וגם להפוך לת"ח גדולים מבלי להיות קודם לכן עילויים וכד?
תשובה: תוכל לחזור לשקידה לאחר הצבא. ובתקופת הצבא עליך ללמוד לימודים מתאימים, ללמוד ולשנן משניות והלכות ואמונה ומוסר. מי ששוקד לשם שמים מובטח שיראה ברכה בלימוד ויגדל התורה יגעת ומצאת תאמין.
שאלה: היחס להטרדה והתעללות מינית: אני שייכת למעגל פגיעה של התעללות מינית. אני מתקשה לקבל את תגובות הרבנים, גם במקרה של הר אילון וגם במקרה של קצב. האם זו התייחסות התורה לנפגעים מהתעללות או האם זה בגלל שהרבנים לא מאמינים למתלוננים? חלק מהקושי להתלונן על פגיעה היא החשש שלא יאמינו, וכשמישהו מספר ולא מאמינים לו, זו פגיעה נוספת. אודה על התייחסות לשאלה שמאד מכאיבה.
תשובה: אני שייך למעגל הרבנים המגנים כל הטרדה. עם זאת, אין להתעלם מהטענה שהמשפט היה מוטה. צריך לבדוק אם אכן יש צדק בטענה זו.
שאלה: כשרות מגבות למטבח: האם יש לייחד מגבות מטבח לבשרי וחלבי?
תשובה: לא חייבים לייחד מגבת לבשרי או חלבי אבל במקרה ויודעים שהמגבת התלכלכה בבשר או בחלב יש לכבס אותה ולא להשאיר במטבח. אם מתעסקים הרבה עם דברים שומניים, כדאי לייחד מגבת לכל סוג.
שאלה: שמיעת שירים בערבית: עליכם!!! האם מותר לשמוע שירים בשפה הערבית??
תשובה: אם אין בשירים בעייה של צניעות, אין איסור לשמוע ערבית.
שאלה: יחוד חתן בבית חמיו וחמתו: לרב, חתני מתארח אצלנו בבית, ולפעמים גם ישן עם כלתו בתי. כשאני צריך לצאת מהבית, חתני נשאר בבית לפעמים עם אשתו, אשתי, ובנות אחרות מגיל 13 עד 27. אין לי עוד בנים בבית. במיוחד הדבר קורה כשאני יוצא מוקדם בבוקר לתפילת ותיקין והוא עוד ישן עם אשתו, וכן כל שאר הנוכחים עוד ישנים. האם במקרים האלה, דהיינו: לפני ותיקין וכן במשך היום, יש בעיה של יחוד, ואם כן, מה אפשר לעשות?
תשובה: אשתו של אדם מוציאה מכל חשש ייחוד, ולכן אם הוא נמצא עם אשתו לא יכול להיות ייחוד.
שאלה: מזוזה בדלת חיצונית לא ראשית: לכבוד הרה"ג דב ליאור שליט"א בדירה שיש לה יציאה לקרקע מדלת שאיננה הדלת הראשית. באיזה צד לקבוע את המזוזה, כשכמובן הפתח משמש להיכנס אל הבית רק כשיוצאים מהפתח הזה ולא ככניסה ראשית ועיקרית. ראיתי בהלכה כל מיני גדרים של מיקום צירי הדלת או רוב תשמיש אבל לא הצלחתי להבין תשובה מדוייקת. אם הרב יוכל לתת תשובה מדוייקת ולהתייחס למנהגי העדות השונות אם קיימים הבדלים.
תשובה: יש לקבוע בצד ימין בכיוון הכניסה לבית.
שאלה: הצעת עבודה שנשלחה במייל בשבת: ישנם אתרים של חיפוש עבודה וכשנרשמים אליהם הם שולחים בכל יום הצעות עבודה כולל בשבת. האם מותר להשתמש ולקרוא את המידע שהגיע בשבת? יכול להיות שהם עובדים בצורה אוטמטית אולם אינני יודע שאכן זה כך.
תשובה: אפשר להסתכל במוצאי שבת.
שאלה: אכילת טפיוקה בפסח: בהרבה מוצרים חדשים לפסח יש אבקת טפיוקה. טפיוקה הוא חומר גלם עמילני דל טעם המשמש להכנת מזון. הוא מיוצר משורש מניהוט מיובש, כתוצר לוואי בתהליך הכנת הפארופה, בדומה להכנת פסטה מחיטה. מקורו בברזיל, ומשם הופץ לארצות טרופיות נוספות. ניתן להכין ממנו: חביתיות, פודינג וקמח (שממנו מיוצר לחם ברזילאי). האם זה כשר לפסח לאילו שאינם אוכלים קטניות? מראש וחג שמח
תשובה: אם האבקה מיוצרת אך ורק משורש מניהוט, ללא תוספות, והיבוש והטחינה נעשו בתנאים סטריליים מחשש חמץ, היא מותרת בפסח. וכדי לוודא את כל הנ"ל צריך הכשר.
שאלה: ברכה על תערובת מוזלי: מה מברכים על תערובת מוזלי, שמורכבת משיבולת שועל, גלוקוזה, פרוקטוזה, קמח חיטה, סוכר, שמן צמחי, דגנים קריספיים: גרגירי תירס, פתיתי שיפון, פתיתי שעורה, פתיתי חיטה, סוכר קנה, מלח ים, זרעי חמניות, קינמון, צימוקים, תפו"ע מיובש.
תשובה: וברכת ד' לפי מה שאני מכיר יש כמה סוגי מוזלי. אם התערובת של חמשת מיני הדגן נעשית דבר אחד והיא ניכרת כדבר אחד, אזי ברכתו מזונות (כדין גרנולה שהייתה בחלב והפכה להיות עיסה שברכתה מזונות). אבל אם היוגורט הוא העיקר וחמשת המינים רק מפוזרים בפנים, ברכתו שהכל. בברכת התורה והארץ הרב יהודה הלוי עמיחי מכון התורה והארץ כפר דרום אשקלון
שאלה: הספר "תורת המלך": רציתי לשאול, איזה דברים לא נכונים כתובים בספר תורת המלך?
תשובה: יצא ספר ע"י אברך מישיבת נתיבות שעמד על כל הבעיות בספר.
שאלה: סכין בשרית ומחבת חלבי: לכבוד הרב. הבת שלי חתכה בצל עם סכין בשרית שאינה בת יומה. את הבצל טיגנה במחבת חלבי שאינו בן יומו אף הוא. השאלה שלי האם המחבת נטרפה, האם יש מקום להחמיר?
תשובה: ראשית, צריך לדעת שלא כל סכין הנקראת בשרית דינה באמת כך. רק סכין שחתכה בשר רותח הופכת להיות בשרית, אך סכין שחתכו בה בשר קר אינה בשרית לענין זה שתהפוך את החריף לבשרי. יש סכינים לשימוש במהלך הסעודה בהם מסתבר לומר שהם בשריים, כיון שוודאי השתמשו בהם ברותח. ויש סכיני מטבח איתם חותכים ירקות ומכינים את המאכל לפני הבישול, סכינים אלו עפ"י רוב אינם בשימוש רותח. אפילו אם יש ספק אם השתמשו ברותח אינו הופך לבשרי, רק במקרה שודאי השתמש ברותח. לכן מסתבר שאין שום בעיה והכל כשר. במקרה והסכין ודאי בשרית יש הבדל בין אשכנזים לספרדים. לאשכנזים - הבצל אסור וצריכים להכשיר את המחבת. הספרדים - הנוהגים ככף החיים לכתחילה יש להחמיר כאשכנזים, ובמקום הפסד אפשר להקל. לנוהגים כרב עובדיה, כתב בילקוט יוסף שהכל מותר. ר' אלישיב קפקה